Omkring klokken 20.30 fredag aften fik Midt- og Vestjyllands Politi en anmeldelse om en voldelig mand fra en restaurant i Hanstholm Centret. En 23-årig mand havde været inde på restauranten og bede en gæst om at gå med ud til mandens bil, fordi han ville vise ham noget. Da gæsten kom ud til bilen, fandt den 23-årige et lille baseballbat i aluminium frem og begyndte at slå på den forurettede. Flere gæster inde i restauranten så tumulten, men da de gik ud for at stoppe det, slog den 23-årige også på dem med battet. I alt blev fire personer slået under optrinnet. Ingen af dem kom alvorligt til skade. - Vores patrulje skynder, at manden både var påvirket af narkotika og alkohol, oplyser vagtchefen ved Midt- og Vestjyllands Politi. Den unge mand blev anholdt, og han vil lørdag blive fremstillet i grundlovsforhør ved Retten i Viborg.

Referat:
En 23-årig mand sluttede sin fredag aften i detentionen hos Midt- og Vestjyllands Politi, efter han havde slået fire personer med et baseballbat.